[{"text_idx": "#000001", "text": "Janus oli vanarooma mu\u0308toloogias muutuste ja u\u0308leminekute jumal, kes su\u0308mboliseeris na\u0308iteks u\u0308leminekut minevikust tulevikku, u\u0308hest seisundist teise vo\u0303i u\u0308helt visioonilt teisele. Kahe na\u0308oga Januse u\u0308ks na\u0308gu vaatas minevikku, teine tulevikku. Ta\u0308nase loo Januseks on ko\u0303ige positiivsemas ta\u0308henduses uuesti Fed juhiks kinnitatud Jerome Powell. Teine loo \u2019kangelane\u2019 on COVID viiruse uus tu\u0308vi Omicron, millest ei ole liiga palju veel teada, aga va\u0308hemalt lu\u0308hiajaliselt segab see kaarte ajal, kui peaksime vaatama tulevikku."}, {"text_idx": "#000002", "text": "Kui umbes na\u0308dal tagasi selle loo ettevalmistamist alustasime, oli meie to\u0308o\u0308laual vaid u\u0308ks huvitav analu\u0308u\u0308s Eestis va\u0308hetuntud USA investeerimispangalt Stifel. Analu\u0308u\u0308s kannab kuupa\u0308eva 22.11.21 ja oli valminud just enne Jerome Powelli kannapo\u0308o\u0308ret inflatsiooni ku\u0308simuses ning enne Omicroni saabumist meie radariekraanidele. Stifeli analu\u0308u\u0308si po\u0303hinarratiivideks olid turgude volatiilsuse suurenemine ja eeldus, et Fed viib oma taperingi lubatud ajaraamis (suveks 2022) la\u0308bi. Turgude osas pakkus Stifel va\u0308lja stsenaariumi, et aktsiaturgudel ei pruugi veel mulli lo\u0303hkemine kohe ees olla ja ruumi to\u0303usuks on veel kuni suveni 2023. Arvestades Sharpminderi skepsist turgude kasvu ja resilientsuse osas, tundus esimese hooga, et saame seekord pakkuda vastukaaluks positiivsemat vaadet."}, {"text_idx": "#000003", "text": "Aga alustame siis algusest ehk volatiilsusest. Nii Stifeli prognoos kui ka reaalsed su\u0308ndmused viitavalt otseselt sellele, et turgudel on paanika ho\u0303ngu ja volatiilsus on va\u0308ga ko\u0303rge. Ei tea, kus suunas joosta. Pakume siia joonise Nasdaq 100 futuuride pa\u0308evastest ko\u0303ikumistet."}, {"text_idx": "#000004", "text": "Eilne (03.12.) pa\u0308ev to\u0303i turgudele ebakindlust vaid juurde. Seekord olid lo\u0308o\u0308gi all kru\u0308ptod. Bitcoin tegi la\u0308bi kiire languse ca 17,1% enne kui toibus -10% piiril (vt. joonist). Lo\u0308o\u0308gi all olid ka teised kru\u0308ptod. Kui ebakindlus pu\u0308sib, siis poleks ime kui Bitcoin ra\u0308ndaks ajas tagasi oma vanale toetustasemele ca 30,000 USD juures."}, {"text_idx": "#000006", "text": "Hetkel ei suuda keegi veel 99% to\u0303ena\u0308osusega o\u0308elda, milline saab olema Omicron tu\u0308ve mo\u0303ju pandeemia laienemisele? Esimesed indikatsioonid vaktsiinide tootjatelt viitavad, et kui ongi vaja vaktsiine to\u0303hustada, siis tehnoloogia kui selline on olemas ja uute vaktsiinivariantide va\u0308ljato\u0308o\u0308tamine ei tohiks liiga kaua aega vo\u0303tta. Endiselt kehtib aga to\u0303siasi, et esmalt on lo\u0308o\u0308gi all seni vaktsineerimata inimesed ja to\u0303hustusdoos parandab vo\u0303imalusi kas haigust u\u0308ldse va\u0308ltida vo\u0303i po\u0303deda see la\u0308bi leebel kujul. Igal juhul on valitsused u\u0308mber maailma ko\u0303rgendatud valmiduses kiirelt reageerida, juhul kui tu\u0308ve ohtlikkus kinnitust leiab."}, {"text_idx": "#000007", "text": "Finantsturud on u\u0308hest ku\u0308ljest oma valikutes ku\u0308ll ratsionaalsed, aga teisalt ka emotsionaalsed. Igal juhul on Omicron su\u0308vandanud kahtlusi kiires majanduse taastumises ja pigem tugevdanud usku stagflatsiooni reaalsesse vo\u0303imalusse. Sellest kirjutavad nii Mohamed A. El-Arian Bloombergis (loe siit, paywall) kui ka Patricia Cohen NYT veergudel (loe siit, paywall)."}, {"text_idx": "#000008", "text": "Teiseks ebakindluse teguriks on Fed\u2019i juhi Jerome Powelli kannapo\u0308o\u0308re inflatsiooni ku\u0308simuses. Inflatsiooni silt \u2019transitory\u2019 ehk ajutine, u\u0308leminev saadeti tema poolt ilma suurema tseremooniata ajaloo annaalidesse. Ka to\u0308o\u0308turu taastumise osas vo\u0303eti vaade, et ta\u0308nane to\u0308o\u0308turustatistika ei peegelda kogu reaalsust, kus paljud inimesed ko\u0303hklevad to\u0308o\u0308jo\u0303uturule naasma kas siis to\u0308o\u0308 iseloomu muutuse to\u0303ttu vo\u0303i pelgavad COVID\u2019isse nakatuda. Powelli na\u0308gemuses tuleb Fed\u2019il vo\u0303tta fookusesse vo\u0303itlus inflatsiooniga ja ja\u0308tta ko\u0303ik muu tahaplaanile. Vo\u0303imalik on intressima\u0308a\u0308rade esmane to\u0303stmine juba detsembris ja ei va\u0308listata isegi kahte intressima\u0308a\u0308rade to\u0303stmist ja\u0308rgmise aasta jooksul. Vo\u0303lakirja turud on vastanud sellele lu\u0308hiajalise vo\u0303la intressima\u0308a\u0308rade to\u0303usu ja pikaajaliste langusega, muutes yield curve\u2019i u\u0308ha lamedamaks."}, {"text_idx": "#000009", "text": "Aktsiaturgudel on seega vo\u0303imalikud kaks va\u0308ga erinevat stsenaariumi"}, {"text_idx": "#000010", "text": "Esimesele, no\u0308. ilusa elu stsenaariumile, viitas Stifel oma enne viimaseid su\u0308ndmusi avaldatud analu\u0308u\u0308sis. Selle ja\u0308rgi on mulli vo\u0303imaliku lo\u0303hkemiseni aega veel ku\u0308ll, sest laiem rahapakkumine na\u0308itab taandumise ma\u0308rke ja juhul kui Fed saab taperingiga ha\u0308sti hakkama ning va\u0308ldib turgude paanikat, siis on aktsiaturgudel to\u0303usuruumi veel ku\u0308llalt. Rahapakkumise globaalset du\u0308naamikat peegeldab ja\u0308rgmine joonis."}, {"text_idx": "#000011", "text": "Sellelt baasilt tuletab Stifel, et turgude P/E ootus vo\u0303iks liikuda kuni 45\u2019ni (P/E=45x S&P 500 aktsiate osas), mis vastaks ca S&P 500 indeksi tasemele ca 6,750, enne kui suurem korrektsioon ees oleks. Vaata spekulatiivset joonist."}, {"text_idx": "#000012", "text": "Isegi viimaste pa\u0308evade su\u0308ndmused turgudel koos va\u0308ga ko\u0303rge volatiilsusega pole va\u0308hendanud teatud turusegmendi usku sellesse, et va\u0308ga head ajad on veel ees. Tuleb vaid osata \u2019buy on the tip\u2019 vaatega ja \u2019elu on lill\u2019!"}, {"text_idx": "#000014", "text": "Jeremy Gratham ennustas oma hiljutises intervjuus Bloombergile, et ta\u0308nane \u2019ko\u0303ikide mullide ema\u2019 lo\u0303hkeb la\u0308hiajal ja turgudel on ees suur s\u030cokk (loe la\u0308hemalt siit). Gratham on seni suhteliselt ta\u0308pselt ennustanud nii dotcom mulli lo\u0303hkemist kui ka 2008-2009 kinnisvarakriisi. To\u0303sine tegija, aga ka vana kooli mees, kellel vanust u\u0308le 90ne."}, {"text_idx": "#000015", "text": "Sharpminder ei anna soovitusi, seeto\u0303ttu ja\u0308tame lugejate endi otsustada, kas \u2019buy on the tip\u2019 vo\u0303i kriitilise pilguga oma portfellid u\u0308le vaadata ja olla valmis halvimaks."}, {"text_idx": "#000016", "text": "Fed\u2019i juhi Powelli suunamuutusel on ka teine, poliitiline dimensioon. Janet Yellen on viimastel pa\u0308evadel Bloombergi vahendusel osundanud, et Fed\u2019i otsene u\u0308lesanne hetkel on va\u0308ltida olukorda, kus inflatsiooni/palgato\u0303usu spiraal va\u0308ljub kontrolli alt (loe siit, paywall). Eks see sama oht on ka Eestis ka\u0308ega katsuda. U.S. Treasury juhi Yelleni ja President Bideni poliitiline vaade inflatsioonile on selge. 2022.a. vahevalimised ei ole ma\u0308gede taga ja USA avalikkus on rohkem kui ha\u0308iritud u\u0308ha kiirenevast inflatsioonist. Fed\u2019i uus \u2019kullilik\u2019 la\u0308henemine inflatsioonile la\u0308bi QE kiirendatud lo\u0303petamise ja intressima\u0308a\u0308rade eeldatava to\u0303usu peaks dollarit tugevdama. Dollari tugevnemine muudaks sisseostetavad naftasaadused suhteliselt odavamaks ja piiraks niimoodi energiakandjate hinnato\u0303usu. Kaalul on President Biden\u2019i 1,75 triljoni USD \u2019Build Back Better\u2019 programm, mis on pu\u0308hendatud sotsiaalsu\u0308steemi radikaalsele u\u0308mberkujundamisele ja rohepo\u0308o\u0308rde toetamisele. Bideni jaoks on kaalul kogu tema presidentuuri tulevik, Demokraatide jaoks \u2013 enamuse sa\u0308ilitamine nii Kongressis kui Senatis, et oma poliitilisi eesma\u0308rke realiseerida."}, {"text_idx": "#000017", "text": "Sharpminder toetab Fed\u2019i juhi Jerome Powelli u\u0308mbersu\u0308ndi tuvist kulliks. Ka makro-arengud ei anna enam liiga suurt ruumi to\u0303e eitamiseks inflatsiooni ohu osas. Oleme juba aasta algusest oma Tormilugudega viidanud suurele inflatsiooni ohule, kuigi siis oli keskpankade ja paljude analu\u0308u\u0308tikute valdav narratiiv inflatsiooni kiirelt \u2019u\u0308leminev\u2019 iseloom. Ta\u0308isto\u0308o\u0308ho\u0303ive, mis iganes see hetkel COVID oludes ka ta\u0308hendaks ja inflatsiooni kiirenemine on kokku va\u0308ga mu\u0308rgine kokteil, millega pole mo\u0303istlik ma\u0308ngida. Loe sellest veelkord meie hiljutises \u2019Tapering\u2019 loost (vaata siit)."}, {"text_idx": "#000018", "text": "\u2019Taperingi\u2019 lugu viitas ka vajadusele, et ECB inflatsiooni ohjamiseks midagi ette vo\u0303taks. Viimased inflatsioonina\u0308itajad nii Euroala kui Baltikumi kohta on rohkem kui murettekitavad. Leedu on u\u0308he varbaga peaaegu u\u0308le 10% inflatsiooni joone, meie seal la\u0308hedal koos La\u0308tiga. Mo\u0303neti u\u0308llatav oli ta\u0308na (04.12.) lugeda FT veergudelt ECB juhi Christine Lagarde so\u0303navo\u0303ttu, et ECB jaoks on inflatsioon ja\u0308tkuvalt u\u0308lemineva iseloomuga ja mingit intressima\u0308a\u0308rade to\u0303usu ta 2022 aastaks ette hetkel ei na\u0308e. Ko\u0303lab kui ilmaennustus, et suvi 2022 saab olema soe ja ajutine istumine vatijopedes pole mingi probleem."}, {"text_idx": "#000019", "text": "Balti riikide sh Eesti jaoks see hea uudis ei ole. Kui ECB oma rahapoliitilisi instrumente ei kasuta, siis vo\u0303ib ka\u0308imala\u0308inud inflatsiooni/palga spiraal Eesti majanduse u\u0308hel hetkel va\u0308ga keerulisse olukorda panna. Vaid koduste eelarveliste meetmetega selle vastu ei saa. Viitasime oma varasemas \u2019tapering\u2019 loos (loe siit), et Eesti jaoks saab olema reaalne oht kui Eurotsooni suured tuumikriigid ei ole valmis intressima\u0308a\u0308rade to\u0303usuks ja meie peame siin Euroopa a\u0308a\u0308realal kaasa loksuma taludes ko\u0303rge inflatsiooni ko\u0303ikvo\u0303imalikke majanduslikke ja sotsiaalseid tagaja\u0308rgi. Sharpminder hoiab kindlasti silma peal, kuidas tuvide ja kotkaste duell ECB\u2019s oma lahenduse leiab. Loodame, et ECB leiab endast sarnaselt Fed\u2019iga julgust ja tahet vo\u0303tta inflatsiooni ohjamine oma mandaadi tuumaks."}, {"text_idx": "#000020", "text": "Lo\u0303petuseks po\u0303ikame Eesti valitsuse tegemiste juurde, kus majandusku\u0308simused liiguvad \u2019business as usual\u2019 taktis. Selge fopaaga sai hakkama ettevo\u0303tlusminister Andres Sutt, kes algselt tembeldas EK kurja kirja 5G vo\u0303rkude ultra aeglase rakendamise osas \u2019AK\u2019 ma\u0308rkega. Ametkondlikust salatsemisest sai dokument vabaks alles peale kirja \u2019leidmist\u2019 ajakirjanike poolt. Piinlik lugu, kui ei soovita oma tegemataja\u0308tmisi tunnistada. To\u0303e huvides tuleb ku\u0308ll o\u0308elda, et probleemi juured on su\u0308gavamal kui istuv valitsus."}, {"text_idx": "#000021", "text": "Teine oluliselt kurvem lugu on Eesti EL kliimapoliitika \u2019Eesma\u0308rk 55\u2019 rakenduskavaga. Kaja Kallas pu\u0308hendas sellele 6 sekundit oma pressikonverentsist ja natuke kummalise FB postituse 25. novembril. Keskkonnakomisjoni esinaine Yoko Alender selles ahtas teema kajastuses probleemi ei na\u0308inud, kuna ko\u0303ik teadvat kliimast ja rohepo\u0308o\u0308rdest ko\u0303ike ja avalikkusega arutada pole eriti vaja, sest u\u0308kski o\u0303igusakt seda ei kohusta. Piisab, kui Riigikogu komisjonid midagi arvavad. Eesti ei ole mitmetes \u2019Eesma\u0308rk 55\u2019 ku\u0308simustes veel seisukohta kujundanud. Tundub, et lati alt on suure hooga la\u0308bi jooksnud ka Keskkonnaministeerium, kelle poolt koostatud Valitsuse seisukohti ei suudeta kuidagi adekvaatselt kommunikeerida. Kas on to\u0303esti raske \u2019Eesma\u0308rk 55\u2019 osas iga kolme samba osas koostada 4-5 slaidi, mis tooks esile po\u0303hiprobleemi ja meie vo\u0303imalikud lahendused? Poliitikutele tasuks muidugi ka na\u0308idata, kuidas need haakuvad EL teiste liikmesriikide teadaolevate positsioonidega? \u2019Ta\u0308di Maali\u2019 ja teised tublid kodanikud tahaksid aga lihtsalt teada, mis pagan 55? Ja mida see nende eluolule ta\u0308hendab?"}, {"text_idx": "#000022", "text": "Valitsus paneks vist parema meelega \u2019Ametkondlikuks Kasutamiseks\u2019 templi kogu Eesti positsioonipaberile ja meie poliitikale, ra\u0308a\u0308kides samal ajal pateetilist juttu kaasamisest ja alt-u\u0308les koostatud strateegiatest. Ei tea, kas ongi juhus, et eesti argikeeles on Kahe na\u0308oga Janus mitte tulevikku po\u0308o\u0308ratuse, vaid kahepalgelisuse metafoor?"}, {"text_idx": "#000023", "text": "Tulles loo alguse juurde, siis Fed juhi Jerome Powell pilgupo\u0308o\u0308re minevikult tulevikku on va\u0308gagi tervitatav, kuigi see vo\u0303ib kaasa tuua turbulentsi aktsiaturgudel. Samas pole veel ma\u0308rke, et ECB sama innukalt uue vaate vo\u0303taks. Kui ra\u0308a\u0308kida Eesti Valitsusest, siis ka ko\u0303ige elementaarsemad kommunikatsiooniprobleemid ei tunud neile olevat \u2019transitory\u2019 vaid pu\u0308siva iseloomuga. Nii on raske anda hinnangut, kust tullakse ja veel va\u0308hem, kuhu ollakse minemas?"}, {"text_idx": "#000025", "text": "Ma\u0308rkus: MKM palvel ta\u0308psustame, et AK ma\u0308rgete tegemine sissetulevatele kirjadele on pigem va\u0308ga segane protseduur ja kirja saatjaks oli EK asemel ETNO. Samas juhime MKM ta\u0308helepanu sellele, et EK seisukoha Eesti 5G olukorra kohta on selgelt kirja pandud EK hinnangus Eesti RRF kavale ja see on va\u0308ga sarnane ETNO kirjas va\u0308ljendatuga."}]